ඊළඟ වසර පුරාවට සිදු වූයේ එම කාලයක නොගැළපෙන තරම් නව්‍ය කුමන්ත්‍රණයකි. බිනොයේන්ද්‍ර වතුයාය අත්පත් කරගැනීමේ ප්‍රයත්නයේ යෙදී සිටියදී, ඔහුගේ වෛද්‍ය මිතුරා භට්ටචාර්ය මහාමාරිය බැක්ටීරියා රෝපණයක් ලබාගැනීමට අවම වශයෙන් අවස්ථාවන් සතරකදීවත් උත්සාහ දැරුවේය. 1932 වසරේ මැයි මාසයේදී, භට්ටාචාර්ය මෙම බැක්ටීරියා රෝපණ සහිත එකම ඉන්දීය විද්‍යාගාරය වූ බොම්බෙහි හෆ්කින් ඉන්ස්ටිටියුට් නම් ආයතනයේ අධ්‍යක්ෂවරයා සම්බන්ධ කරගත්තේය. බෙංගාලයේ ප්‍රධාන වෛද්‍යවරයාගෙන් අවසරයක් ලදහොත් මිස එම සාම්පල නිකුත් කිරීම අධ්‍යක්ෂවරයා ප්‍රතික්ෂේප කළේය. එම මාසයේදීම කල්කටාවේ වෛද්‍යවරයකු සම්බන්ධ කරගත් භට්ටාචාර්ය, තමා මහාමාරියට එරෙහිව ප්‍රතිකර්මයක් සොයාගත් බවත්, බැක්ටීරියා නියැදියක් යොදාගෙන එහි සාර්ථකත්වය පරීක්ෂා කිරීමට අපේක්ෂා කරන බවත් පවසා සිටියේය. උසාවියේ වාර්තාවන්ට අනුව, විද්‍යාගාරය භාවිත කිරීමට වෛද්‍යවරයා භට්ටාචාර්යට අවසර දුන් නමුත්, හෆ්කින් ආයතනයෙන් ලබාගත් බැක්ටීරියා රෝපණය භාවිත කිරීම තහනම් කළේය. වෛද්‍ය ලැම්බර්ට්ට අනුව, බැක්ටීරියාව රෝපණ මාධ්‍යයේ වර්ධනය නොවීම නිසා පර්යේෂණය අතරමග ඇනහිට තිබේ.
බැක්ටීරියා රෝපණයක් ලබා ගැනීමට උත්සහ කලේ කව්ද?
භට්ටචාර්ය